รายงานคณะกรรมการตรวจสอบ

คณะกรรมการตรวจสอบของบริษัท บัตรกรุงไทย จำกัด (มหาชน)
ประกอบด้วยกรรมการบริษัทจำนวน 3 ท่าน โดยมี นางสาวชนาทิพย์ โปษยานนท์ เป็นประธาน
นายรังสิน สืบแสง และนายอัครรัตน์ ณ ระนอง เป็นกรรมการ
ซึ่งมีความเป็นอิสระจากการบริหารงานของบริษัท
และมีผู้อำนวยการฝ่ายตรวจสอบภายในทำหน้าที่เป็นเลขานุการ

ในปี 2547 ที่ผ่านมา คณะกรรมการตรวจสอบได้มีการประชุมทั้งสิ้น 8 ครั้ง
เพื่อพิจารณาประเด็นที่เป็นสาระสำคัญด้วยความเป็นอิสระ โดยได้เชิญผู้สอบบัญชี ผู้บริหารที่เกี่ยวข้อง
และผู้ตรวจสอบภายในเข้าร่วมประชุม เพื่อให้ข้อมูลและชี้แจงเพิ่มเติม
ตลอดจนมีการรายงานผลการปฏิบัติงานต่อคณะกรรมการบริษัทเป็นประจำตลอดมา
และในการดำเนินงานเพื่อให้บรรลุตามหน้าที่รับผิดชอบที่ผ่านมา
คณะกรรมการตรวจสอบได้ดำเนินงานตามอำนาจหน้าที่โดยสรุปสาระสำคัญ ดังนี้

1.  สอบทานงบการเงินรายไตรมาส รายงวด และงบการเงินประจำปี 2547 เพื่อให้บริษัทฯ
    รายงานงบการเงินตรงตามข้อเท็จจริง สอดคล้องกับมาตรฐานการบัญชี
    และข้อกำหนดของทางการ

2.  สอบทานให้บริษัทมีระบบการควบคุมภายในที่เหมาะสม เพียงพอ
    และมีประสิทธิภาพโดยเฉพาะอย่างยิ่งการดำเนินงานที่โปร่งใส และการป้องกันความเสี่ยง
    ตลอดจนสอบทานให้บริษัทฯ ปฏิบัติตามระเบียบข้อกำหนด และกฎหมายที่เกี่ยวข้อง

3.  พิจารณาคัดเลือกผู้สอบบัญชี และค่าตอบแทน
    เพื่อเสนอขออนุมัติจากผู้ถือหุ้นในการประชุมสามัญประจำปี

4.  กำกับดูแลการปฏิบัติงานด้านการตรวจสอบภายในของบริษัทอย่างใกล้ชิด
    โดยคณะกรรมการตรวจสอบอนุมัติแผนการตรวจสอบ
    และเป็นผู้ประเมินผลการปฏิบัติงานการตรวจสอบ
    เพื่อความเป็นอิสระให้สามารถปฏิบัติงานได้อย่างมีประสิทธิภาพ

5.  ให้ข้อสังเกตเกี่ยวกับการบริหารงานด้านต่าง ๆ แก่ฝ่ายจัดการโดยผ่านคณะกรรมการบริษัท
    เพื่อสร้างประสิทธิภาพการบริหารงานแก่บริษัทฯ

คณะกรรมการตรวจสอบได้รับความร่วมมืออย่างดีจากฝ่ายจัดการและผู้ที่เกี่ยวข้องเข้าร่วมประชุมและปรับปรุงแก้ไขตามที่ได้เสนอแนะ
การดำเนินงานของบริษัทจึงมีการควบคุมกำกับดูแลที่ดีเพียงพอ
ทำให้มีความมั่นใจว่าบุคคลากรภายในของบริษัทได้ปฏิบัติหน้าที่ภายใต้ความรับผิดชอบด้วยความระมัดระวังอย่างสม่ำเสมอ
และเป็นไปอย่างมีประสิทธิภาพในอันที่จะเสริมสร้างและพัฒนาให้บริษัทมีระบบการกำกับดูแลกิจการที่ดียิ่ง
ๆ ขึ้นไป

ในนามคณะกรรมการตรวจสอบ

(นางสาวชนาทิพย์ โปษยานนท์)

ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2547 

ค่าตอบแทนจากการสอบบัญชี (audit fee)

+---------+---------------------------+-------------------+-----------+
| รายการที่ | ชื่อบริษัทผู้จ่าย                | ชื่อผู้สอบบัญชี         | ค่าสอบบัญชี  |
+---------+---------------------------+-------------------+-----------+
| 1       | บมจ. บัตรกรุงไทย            | นาย วินิจ ศิลามงคล   | 1,960,000 |
+---------+---------------------------+-------------------+-----------+
| 2       | บจก. เคทีซี เวิลด์            | นาย วินิจ ศิลามงคล   | 50,000    |
+---------+---------------------------+-------------------+-----------+
| 3       | บจก. เคทีซี ทราเวล          | นาย วินิจ ศิลามงคล   | 50,000    |
+---------+---------------------------+-------------------+-----------+
| รว      |                           |                   | 2,060,000 |
| มค่าตอบแ |                           |                   |           |
| ทนจากกา |                           |                   |           |
| รสอบบัญชี |                           |                   |           |
+---------+---------------------------+-------------------+-----------+

ค่าบริการอื่น (non-audit fee)

+-----+---------+---------------+---------------+----------+---------+
| ร   | ชื่อบ     | ประเภท        | ผู้ให้บริการ      | ค่าตอบ    |         |
| ายก | ริษัทผู้จ่าย | ของงานบริการอื่น |               | แทนของงา |         |
| ารที่ |         | (non-audit    |               | นบริการอื่น |         |
|     |         | service)      |               |          |         |
+-----+---------+---------------+---------------+----------+---------+
|     |         |               |               | ส่วนที่จ    | ส่วนที่จ   |
|     |         |               |               | ่ายไปในระ | ะต้องจ่าย |
|     |         |               |               | หว่างปีบัญชี | ในอนาคต |
+-----+---------+---------------+---------------+----------+---------+
| 4   | บมจ.    | ค             | บจก.          | 40,000   |         |
|     | บัต      | ำปรึกษาภาษีอากร | สำน           |          |         |
|     | รกรุงไทย |               | ักภาษีและกฎหมาย |          |         |
|     |         |               | เคพีเอ็มจี ภูมิไชย |          |         |
+-----+---------+---------------+---------------+----------+---------+
| รว  |         |               |               | 40,000   |         |
| มค่า |         |               |               |          |         |
| ตอบ |         |               |               |          |         |
| แทน |         |               |               |          |         |
| สำห |         |               |               |          |         |
| รับง |         |               |               |          |         |
| านบ |         |               |               |          |         |
| ริกา |         |               |               |          |         |
| รอื่น |         |               |               |          |         |
| (   |         |               |               |          |         |
| non |         |               |               |          |         |
| -au |         |               |               |          |         |
| dit |         |               |               |          |         |
| f   |         |               |               |          |         |
| ee) |         |               |               |          |         |
+-----+---------+---------------+---------------+----------+---------+

ข้อมูลข้างต้น

-   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
    และบริษัทย่อยจ่ายให้ข้าพเจ้า สำนักงานสอบบัญชีที่ข้าพเจ้าสังกัด และบุคคลหรือ
    กิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด ที่ข้าพเจ้าทราบ
    และไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ
    เมื่อปรับปรุงข้อมูลข้างต้น (ถ้ามี) แล้ว
    ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
    และสำนักงานสอบบัญชีดังกล่าว ที่ถูกต้องครบถ้วน

ลงชื่อ

(นาย วินิจ ศิลามงคล)

สังกัด บจก. เคพีเอ็มจี ภูมิไชย สอบบัญชี

ผู้สอบบัญชีของ บมจ. บัตรกรุงไทย